สโมสรฟุตบอลอยุธยา ยูไนเต็ด

สโมสรฟุตบอลอยุธยา ยูไนเต็ด หรือเดิมคือ สโมสรฟุตบอลเทศบาลเมืองเสนา เป็น สโมสรฟุตบอล ในประเทศไทย ตั้งอยู่ที่ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา ปัจจุบันลงแข่งขันในระดับไทยลีก โดยใช้ สนามกีฬาจังหวัดพระนครศรีอยุธยา เป็นสนามเหย้า
ประวัติ.
ยุคสโมสรฟุตบอลเทศบาลเมืองเสนา.
สโมสรฟุตบอลเทศบาลเมืองเสนา ก่อตั้งขึ้นในปี พ.ศ. 2550 โดยเทศบาลเมืองเสนาเพื่อเป็นสโมสรฟุตบอลระดับท้องถิ่นของอำเภอเสนา จังหวัดพระนครศรีอยุธยา และส่งทีมเข้าร่วมการแข่งขันฟุตบอลระดับสมัครเล่นที่จัดขึ้นโดยสมาคมฟุตบอลแห่งประเทศไทยเป็นครั้งแรกในฟุตบอลชิงถ้วยพระราชทานประเภท ค.
ฟุตบอลถ้วยพระราชทาน ค.
สโมสรเริ่มส่งทีมเข้าร่วมการแข่งขันในฟุตบอลถ้วยพระราชทาน ค 2550/51 และเข้าถึงรอบ 16 ทีมสุดท้ายก่อนจะแพ้ให้กับ โรงเรียนอัสสัมชัญ ศรีราชา 3–2 ต่อมาในฟุตบอลถ้วยพระราชทาน ค 2551/52 สโมสรผ่านเข้าถึงรอบ 16 ทีมสุดท้ายอีกเช่นเคย และแพ้ให้กับ "สโมสรฟุตบอลเทศบาลเมืองหัวหิน" 0–1 ตกรอบไปในที่สุด
การแข่งขันฟุตบอลถ้วยพระราชทาน ค. ประจำปี 2556 สโมสรฟุตบอลเทศบาลเมืองเสนา สามารถผ่านเข้าไปถึงรอบรองชนะเลิศได้สำเร็จ โดยต้องพบกับ "สโมสรฟุตบอลโรงเรียนกีฬาเทศบาลนครนครราชสีมา" ซึ่งถึงแม้ว่าเทศบาลเมืองเสนาจะเป็นฝ่ายแพ้ไป 4–2 แต่ก็เพียงพอที่จะได้สิทธิเลื่อนชั้นขึ้นไปเล่นในถ้วย ข. ในปีถัดไป
ฟุตบอลถ้วยพระราชทาน ข.
ปี พ.ศ. 2557 เทศบาลเมืองเสนา ลงแข่งขันในรายการฟุตบอลชิงถ้วยพระราชทานประเภท ข. เป็นปีแรก และสามารถผ่านเข้าไปถึงรอบ 16 ทีมสุดท้ายก่อนจะแพ้ให้กับ "สถาบันการพลศึกษา วิทยาเขตกรุงเทพ" 2–1 ตกรอบไปในที่สุด
ต่อมาในการแข่งขันฟุตบอลถ้วยพระราชทาน ข. ประจำปี 2558 สโมสรฟุตบอลเทศบาลเมืองเสนา สามารถผ่านเข้าถึงรอบรองชนะเลิศไปพบกับสถาบันการพลศึกษา วิทยาเขตสมุทรสาคร โดยผู้ชนะจะเข้าสู่รอบชิงชนะเลิศและได้สิทธิเลื่อนชั้นสู่ลีกภูมิภาค ดิวิชัน 2
ในการแข่งขันรอบรองชนะเลิศ สโมสรเป็นฝ่ายแพ้ต่อสถาบันการพลศึกษา วิทยาเขตสมุทรสาคร ไป 2–0 แต่ยังได้รับสิทธิเลื่อนชั้นขึ้นไปเล่นในลีกภูมิภาค ดิวิชัน 2 เนื่องจากการแข่งขันในรอบรองชนะเลิศอีกคู่ระหว่าง "โรงเรียนจ่าอากาศ" และสมาคมศิษย์เก่าโรงเรียนปากช่อง ถูกคณะกรรมการจัดการแข่งขันปรับตกรอบทั้งสองทีม เนื่องจากใช้ผู้เล่นผิดคุณสมบัติลงแข่งขัน ทำให้สถาบันการพลศึกษา วิทยาเขตสมุทรสาครคว้าแชมป์ไปโดยไม่ต้องแข่งนัดชิงชนะเลิศ และสโมสรฟุตบอลเทศบาลเมืองเสนา ที่แพ้ในรอบรองชนะเลิศ ได้สิทธิเลื่อนชั้นอีกหนึ่งทีม
ยุคสโมสรฟุตบอลอยุธยา ยูไนเต็ด.
ลีกภูมิภาค ดิวิชั่น 2.
วันที่ 29 ตุลาคม 2558 ภายหลังจากที่สโมสรฟุตบอลเทศบาลเมืองเสนา ได้เลื่อนชั้นขึ้นมาแข่งขันในลีกภูมิภาค ดิวิชัน 2 ทางสโมสรได้จดทะเบียนนิติบุคคลในรูปแบบบริษัทจำกัด เพื่อดำเนินกิจการภายใต้ชื่อ บริษัท อยุธยา ยูไนเต็ด (2015) จำกัด โดยมีทุนจดทะเบียน 2 ล้านบาท จากนั้นได้เปลี่ยนชื่อสโมสรเป็น อยุธยา ยูไนเต็ด โดยมีนาย นิรันดร์ วณิชวรพงษ์ อดีตผู้สมัคร ส.ส.บัญชีรายชื่อ พรรคชาติไทยพัฒนา เป็นประธานสโมสร และใช้สนามกีฬาเสนาบดี ตำบลบ้านแพน อำเภอเสนา เป็นสนามเหย้าของสโมสร
สโมสรลงแข่งขันภายใต้ชื่อใหม่อย่างเป็นทางการเป็นนัดแรกเมื่อวันที่ 19 มีนาคม พ.ศ. 2559 ในลีกภูมิภาค ดิวิชัน 2 นัดที่บุกไปชนะนครสวรรค์ เอฟซี 1–0 ที่สนามกีฬากลางจังหวัดนครสวรรค์ จากลูกโหม่งของ รุ่งโรจน์ สว่างศรี อดีตกองหลังทีมชาติไทย ทำให้เขาถูกบันทึกว่าเป็นผู้เล่นที่ยิงประตูแรกในลีกอาชีพให้กับสโมสร โดยเมื่อจบฤดูกาลสโมสรสามารถคว้าอันดับที่ 4 ในลีกภูมิภาค ดิวิชั่น 2 โซนภาคกลางได้สำเร็จ และได้เลื่อนชั้นสู่ไทยลีก 3
รวมกับ อยุธยา วอริเออร์.
หลังจบการแข่งขันในฤดูกาล 2559 แม้สโมสรจะได้เลื่อนชั้นขึ้นไปแข่งขันในไทยลีก 3 แต่ก็ต้องประสบปัญหาในการยื่นขอใบอนุญาตสโมสรฟุตบอล (Club Licensing) ซึ่งเป็นเงื่อนไขสำคัญในการที่ลงแข่งขัน และสโมสรฟุตบอลอยุธยา วอริเออร์ ทีมร่วมดิวิชั่น 2 ที่ได้สิทธิเลื่อนชั้นขึ้นมาเล่นในไทยลีก 3 เช่นเดียวกัน ต้องส่งคืนสิทธิในการลงแข่งขันคืนให้กับ พิจิตร เอฟซี ผลจากการที่ทั้งสองสโมสรประสบกับปัญหาดังกล่าว ทำให้ในเดือนธันวาคม 2559 นายอดิศักดิ์ พันธ์เจริญวรกุล ที่ปรึกษาพิเศษนายกองค์การบริหารส่วนจังหวัดพระนครศรีอยุธยา ซึ่งเป็นประธานสโมสรของอยุธยา วอริเออร์ ในขณะนั้น และนายนิรันดร์ วณิชวรพงษ์ ประธานสโมสรอยุธยา ยูไนเต็ด ได้ตัดสินใจรวมทีมกัน โดยนายอดิศักดิ์ พันธ์เจริญวรกุลได้เข้ามาเป็นประธานสโมสรคนใหม่ และส่งทีมลงแข่งขันในชื่ออยุธยา ยูไนเต็ด เช่นเดิม
หลังจากรวมทีมกับอยุธยา วอริเออร์ สโมสรได้เปลี่ยนตราสัญลักษณ์จากรูปเรือด่วน เป็นรูปทหารของอาณาจักรอยุธยา รวมถึงได้มีการย้ายสนามเหย้าจากสนามกีฬาเสนาบดี อำเภอเสนา มาเป็นสนามกีฬาจังหวัดพระนครศรีอยุธยา อำเภอพระนครศรีอยุธยา 
ไทยลีก 2.
หลังจากพีทีที ระยองในไทยลีกและไทยฮอนด้าในไทยลีก 2 ไม่ส่งทีมเข้าแข่งขันในฤดูกาล 2563 สมาคมฟุตบอลฯ มีมติให้คงจำนวนทีมในไทยลีกและไทยลีก 2 เป็น 16 และ 18 ทีมตามเดิมเพื่อให้จำนวนทีมเหมาะสมและเอื้อต่อลิขสิทธิ์การถ่ายทอดสด ทำให้สุพรรณบุรีที่จบฤดูกาลด้วยอันดับที่ 14 ในไทยลีกยังคงแข่งขันในไทยลีกต่อไป ส่วนราชนาวีที่จบฤดูกาลในอันดับที่ 16 ในไทยลีก 2 ฤดูกาล 2562 ยังคงแข่งขันในไทยลีก 2 เช่นกัน ในขณะที่อุบล ยูไนเต็ดซึ่งเป็นสโมสรที่ดีที่สุดเป็นอันดับสองในกลุ่มตกชั้นนั้นไม่ผ่านคลับไลเซนซิงและถูกปรับตกชั้นไปแข่งขันในไทยลีก 4 ทำให้สิทธิ์การแข่งขันในไทยลีก 2 ฤดูกาล 2563 ตกเป็นของอยุธยา ยูไนเต็ด
ตราสโมสรและชุดแข่งขัน.
ตราสัญลักษณ์ของสโมสรตั้งแต่อดีตถึงปัจจุบัน.
ในยุคแรกเริ่มของสโมสรที่ยังแข่งขันฟุตบอลชิงถ้วยพระราชทาน ในชื่อสโมสรฟุตบอลเทศบาลเมืองเสนา (2550–2558) ได้ใช้ตราสัญลักษณ์ของสโมสรเป็นแบบเดียวกับตราสัญลักษณ์ของเทศบาลเมืองเสนา โดยเป็นรูปพระแม่โพสพถือรวงข้าว ล้อมรอบด้วยกรอบสีเขียว เพื่อสื่อถึงการเป็นแหล่งเกษตรกรรมที่มีความอุดมสมบูรณ์ของอำเภอเสนา
ต่อมาภายหลังจากที่สโมสรได้เลื่อนชั้นเข้ามาแข่งขันในลีกอาชีพและเปลี่ยนชื่อสโมสรเป็นอยุธยา ยูไนเต็ด ในปี 2559 สโมสรได้เปลี่ยนไปใช้ตราสัญลักษณ์เป็นรูปเรือด่วน เพื่อสื่อถึงการท่องเที่ยวและการเดินทางบนแม่น้ำเจ้าพระยาผ่านทางเรือโดยสาร อันแสดงถึงความเป็นแหล่งท่องเที่ยวของจังหวัดพระนครศรีอยุธยา และใช้สีฟ้าเป็นสีของชุดทีมเหย้า
ในฤดูกาล 2560 สโมสรได้ควบรวมสโมสรฟุตบอลอยุธยา วอริเออร์ ไว้ด้วยกันและเปลี่ยนตราสัญลักษณ์ของสโมสรให้เป็นแบบที่ใช้อยู่ในปัจจุบัน โดยตราสโมสรที่ใช้ในปัจจุบันนี้อาศัยเค้าโครงมาจากตราสัญลักษณ์ของสโมสรอยุธยา วอริเออร์ ที่เป็นรูปทหารของอาณาจักรอยุธยากำลังใช้ดาบ สื่อถึงความเป็นนักสู้เช่นทหารในสมัยกรุงศรีอยุธยา และเปลี่ยนสีชุดเหย้าจากสีฟ้ามาเป็นสีน้ำเงิน
 "ณ วันที่ 11 สิงหาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
 "ณ วันที่ 29 สิงหาคม พ.ศ. 2568"